open-index/open-wikipedia-markdown huggingface dataset:
Osvaldo Ríos

**Osvaldo Ríos** (synt. **Osvaldo Ríos Alonso**; s. 25. lokakuuta 1960 Carolina, Puerto Rico) on puertoricolainen näyttelijä, malli, laulaja ja kitaristi. Hänellä on armenialaiset sukujuuret. Hän on parhaiten tunnettu telenoveloista. Ríos on näytellyt lukuisissa saippuaoopperoissa kuten *Abrazame muy Fuerte*, *Kassandra* ja *La Viuda de Blanco* (1966).

Hän näytteli Alejandro de la Vegaa vuonna 2007 valmistuneessa telenovelassa *[[Zorro – miekka ja ruusu]]*.

## Aiheesta muualla
*
Mäntsälän Urheilijat

**Mäntsälän Urheilijat**, lyhenne **MU**, on Mäntsälässä toimiva urheiluseura. Se on perustettu vuonna 1946 ja se koostuu kymmenestä kyläosastosta ja kahdeksasta jaostosta. Seuran lajivalikoimaan kuuluu ammunta, hiihto, jalkapallo, lentopallo, pyöräily, suunnistus ja yleisurheilu. Lisäksi seurassa toimii lapsille suunnattu liikuntakoulu.

Jalkapallossa MU:lla on kaksi joukkuetta miehissä ja yksi naisissa. Naisten edustusjoukkue pelaa Kolmosessa ja miesten joukkueet eivät tällä hetkellä missään. Lisäksi seura tekee junioritoimintaan kohdistuvaa yhteistyötä lahtelaisen FC Reippaan kanssa.

Lentopallossa miesten edustusjoukkue pelaa 5-sarjassa.

## Lähteet

## Aiheesta muualla
*Seuran kotisivut
Artjärven Ahjo

**Artjärven Ahjo** on Orimattilassa entisen Artjärven kunnan alueella toimiva urheiluseura. Seura perustettiin vuonna 1931, mutta yhdistysrekisteriin se hyväksyttiin vasta vuonna 1945. Vuonna 1953 seura kasvoi, kun Vahvialan Kiista yhdistyi Ahjoon. Nykyisin seuran lajivalikoimaan kuuluvat hiihto, palloilu (erityisesti lentopallo), suunnistus ja yleisurheilu.

## Tapahtumia

*Kesäillan kymppi
**heinäkuussa järjestettävä Artjärvipäivien tapahtuma, missä juostaan kymmenen kilometriä
*Ajon mestaruuskirjat
**kesäurheilukauden päättävä seurakilpailu elokuussa

## Urheilusuoritus- ja liikuntapaikkoja Vuorenmäen alueella
*liikuntahalli ja kuntosali
*leikkikenttä ja peliareena
*urheilukenttä
## Liikuntapaikkoja muualla Orimattilan Artjärvellä
*Villikkalan nuorisoseuranranta
*Salmelan lähiliikuntapuisto
* virallinen Pyykkinekan (euro)uimaranta

## Lähteet

## Aiheesta muualla
*Artjärven Ahjon kotisivut
Luettelo pikkuplaneetoista: 249001–250000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen
249001:stä ja päättyen 250000:een.
Kokonaisen luettelon löytää katsomalla Luettelo pikkuplaneetoista.

## 249001-249100

## 249101-249200

## 249201-249300

## 249301-249400

## 249401-249500

## 249501-249600

## 249601-249700

## 249701-249800

## 249801-249900

## 249901-250000

## Lähteet
*Discovery Circumstances: Numbered Minor Planets: IAU Minor Planet Center 
*JPL Small-Body Database Browser 
*Lists and Plots: Minor Planets: IAU Minor Planet Center 
*
Lumipyyt

**Lumipyyt** (*Tetraophasis*) on aitokanojen heimoon kuuluva kanalintusuku. Lumipyiden sukuun kuuluu BirdLife Suomen mukaan kaksi lajia, metsälumipyy (*Tetraophasis szechenyii*) ja lumipyy (*Tetraophasis obscurus*).

## Lähteet
Vladimir Jaštšenko

**Vladimir Iljitš Jaštšenko** () (12. tammikuuta 1959 &ndash; 30. marraskuuta 1999) oli ukrainalaissyntyinen neuvostoliittolainen korkeushyppääjä. Hän paransi miesten ulkoratojen maailmanennätystä kahdesti lukemiin 234 cm ja sisäratojen maailmanennätystä kerran lukemiin 235 cm. Jaštšenko voitti yhden ulkoratojen ja kaksi sisäratojen Euroopan mestaruutta.

Jaštšenkon ura maailman huipulla oli säkenöivä mutta lyhyt: se alkoi 18-vuotiaana Yhdysvaltain ja Neuvostoliiton nuorisomaaottelussa Richmondissa vuonna 1977 hyppäämästään ME-tuloksesta 233 cm ja päättyi polven vakavaan loukkaantumiseen kaksi vuotta myöhemmin.

Jaštšenko erosi useimmista muista aikansa huippuhyppääjistä tyyliltään: hän käytti kierähdystyyliä, joka oli tuohon aikaan jo väistymässä floppaustyylin tieltä. Hän oli 193 cm pitkä.

Ennenaikaisesti päättyneen urheilu-uran jälkeen Jaštšenkon elämä luisui alamäkeen ja hän kuoli kirroosiin 40-vuotiaana.

## Maailmanennätykset
*233 Richmond 3.6.1977
*235 Milano 12.3.1978 (sisäradalla)
*234 Tbilisi 16.6.1978

## Lähteet
Pukinmäen Kisa

**Pukinmäen Kisa** on helsinkiläinen urheiluseura, joka on perustettu vuonna 1982. Seuran ainoa kilpailulaji on lentopallo, minkä lisäksi seuran ohjelmassa on kuntoliikunnan tarjoaminen. Jäseniä seurassa on noin 250. Lentopallossa seuran miesten edustusjoukkue pelaa 5-sarjassa.

## Lähteet

## Aiheesta muualla
* Seuran kotisivut
Painin Suomen-mestaruuskilpailut 1914

**Vuoden [[1914]] painin Suomen-mestaruuskilpailut** järjestettiin Helsingissä ja Sortavalassa 7. - 8. maaliskuuta. Ne olivat järjestyksessään seitsemännet SVUL:n painimestaruuskilpailut. Kisojen ainoa laji oli kreikkalais-roomalainen paini, jossa painittiin ensimmäisen kerran viidessä painoluokassa.

Helsingissä painittiin kevytsarja (67,5 kg), kevyt keskisarja (75 kg) ja raskassarja (yli 82,5 kg). Ilmoittautuneita näihin oli yhteensä 22, mutta matolla kävi vain 14 painijaa, sarjoittain 5, 6 ja 3. 

Kevyessä sarjassa Helsingin Atleettiklubin Volmar Vikström paini ratkaisemattoman kotkalaisen S. Ahlqvistin kanssa ja voitti tämän jälkeen joensuulaisen T. Tammisen ja Kotkan Riennon Adam Tantun ja ratkaisuottelussa Helsingin Jyryä edustaneen Theodor Ahlbergin.

Kevyessä keskisarjassa mestaruuden vei August Jokinen kolmella voitolla ja kahdella ratkaisemattomalla. Hopealle sijoittuneen Robert Oksan saldo oli kaksi voittoa ja kolme ratkaisematonta, samoin kuin pronssi mitalisti Arthur Lindforsin.

Raskaassa sarjassa Kalle Viljamaa otteli ratkaisemattomat molempien helsinkiläisten kanssa. Näiden keskinäisen väännön voitti Emil Backenius (Palasmaa) ajassa 26.55 ja vei näin ollen mestaruuden.

Höyhensarjan ja raskaan keskisarjan mestaruuskilpailut järjesti Sortavalan Ponnistus. Höyhensarjaan (60 kg) osallistui peräti kymmenen painijaa. Mestaruuden vei Kalle Leivonen voitettuaan 8 ottelua yhden päättyessä ratkaisemattomaan. 

Raskaassa keskisarjassa painijoita oli kuusi. Vaasan Kiiston Uuno Pelander voitti mestaruuden voitettuaan kolme vastustajaa yhteisajassa 25.07 - Rajalan aika oli 30.37 ja Kummun 41.15. Kaikilla kärkikolmikossa oli tilillään kolme voittoa ja ratkaisemattomat keskinäisistä otteluista, jolloin sijoitukset määräytyivät voittojen nopeuden perusteella.

## Mitalistit

## Lähteet
* Suomen Urheilulehti 12. maaliskuuta 1914
* Painin SM-kisojen tulokset 1910–1914
Raakalaiset (elokuva)

**Raakalaiset** () on vuonna 2012 ensi-iltansa saanut Oliver Stonen ohjaama rikosdraamaelokuva, joka pohjautuu Don Winslow’n samannimiseen romaaniin. Winslow vastasi elokuvan käsikirjoituksesta yhdessä Shane Salernon kanssa. Elokuvan pääosissa näyttelevät John Travolta ja Taylor Kitsch.

## Näyttelijät

## Lähteet
Pohjantähtimö

**Pohjantähtimö** (*Stellaria borealis*, syn. *S. calycantha*) on pienikukkainen kohokkikasvien heimoon kuuluva kasvi.

## Ulkonäkö
Monivuotinen, rento- tai kohenevakasvuinen pohjantähtimö kasvaa 10–25 cm korkeaksi. Varsi on sileä tai hiukan karhea ja niukkahaarainen. Vastakkain olevat, ruodittomat lehdet ovat 10–30 mm pitkiä, suikeita tai kapeanpuikeita ja väriltään kellanvihreitä. Laidoiltaan lehdet ovat karheita ja harvakarvaisia. Kukinto on harsuhko ja tavallisesti vähäkukkainen, kaksihaarainen viuhko. Joskus kukinto on muuntunut yksikukkaiseksi. Kukat ovat pitkäperäisiä, alimmat kukat sijaitsevat yksittäin lehtihangoissa. Kukkien kaikki tukilehdet ovat vihreitä ja ripsilaitaisia. Kukan verhiö ja teriö ovat viisilehtisiä. Verholehdet ovat 2,5–3,5 mm pitkiä. Valkoiset terälehdet ovat surkastuneita tai puuttuvat kokonaan. Emiö on kolmilehtinen ja heteiden ponnet ovat 0,3 mm pitkiä. Suomessa pohjantähtimö kukkii heinä-elokuussa. Hedelmä on kuusiliuskaisesti aukeava lyhyt kota, johon kehittyy kooltaan 0,8 mm pitkiä siemeniä.

Pohjantähtimö risteytyy yleisesti metsätähtimön (*S. longifolia*) kanssa. Risteymä viitatähtimö (*S.* × *alpestris*) muistuttaa paljolti pohjantähtimöä, mutta lehtilaita on karhea ja vain sen tyvikolmannes on harvakarvainen.

## Levinneisyys
Euroopassa pohjantähtimöä kasvaa ainoastaan Norjassa, Keski- ja Pohjois-Ruotsissa, Pohjois-Suomessa sekä Pohjois-Venäjällä Uralin alueelle saakka. Lisäksi lajia esiintyy harvinaisena Islannissa. Eurooppaa lähimmät pohjantähtimön esiintymisalueet ovat toisaalta Etelä- ja Keski-Grönlannissa, toisaalta Venäjän Kaukoidässä ja Pohjois-Japanissa. Laji on levinnyt laajalti myös Pohjois-Amerikkaan, jossa sitä kasvaa Alaskassa, suurimmassa osassa Kanadaa sekä Yhdysvaltain pohjoisosissa.

Suomessa pohjantähtimöä tavataan Keski-Kainuusta pohjoiseen. Laji yleistyy pohjoiseen päin mentäessä. Myös risteymä viitatähtimö on Pohjois-Suomessa kohtalaisen yleinen.

## Elinympäristö
Pohjantähtimö vaatii kasvupaikoiltaan riittävää kosteutta. Lajille tyypillisiä kasvupaikkoja ovat lähteiköt, hetepurojen varret, rantapensaikot ja puronvarsikorvet.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* Väre, Henry, *Suomen rantakasvio*. Metsäkustannus Oy, Helsinki 2011.

### Viitteet

## Aiheesta muualla
*Kasviatlas 2020: Pohjantähtimön levinneisyys Suomessa.
*Pinkka, Lajintuntemuksen oppimisympäristö: Pohjantähtimö (''Stellaria borealis'')
*ITIS: ''Stellaria borealis'' 
*United States Department of Agriculture (USDA): ''Stellaria borealis'' 
*Flora of North America: ''Stellaria borealis''
Laguna Beach

**Laguna Beach** viittaa seuraaviin:

*Laguna Beach, kaupunki Kalifornian osavaltiossa Yhdysvalloissa
*Laguna Beach, asutuskeskus Floridan osavaltiossa Yhdysvalloissa
**[[Laguna Beach: The Real Orange County]]*, MTV:llä esitetty tositelevisio-ohjelma.
Robert Patrick Maginnis

**Robert Patrick Maginnis** (22. joulukuuta 1933 Philadelphia, Pennsylvania – 14. syyskuuta 2022 Darby, Pennsylvania) oli yhdysvaltalainen roomalaiskatolinen piispa. Hänet vihki papiksi Philadelphian arkkihiippakuntaan John Joseph Krol 13. toukokuuta 1961. Hänet nimitettiin Philadelphian vihkipiispaksi ja Simininan titulaaripiispaksi 24. tammikuuta 1996. Piispaksi vihkiminen seurasi 11. maaliskuuta. Pääkonsekraattorina toimi Anthony Joseph Bevilacqua, jota avustivat Francis Bible Schulte ja Edward Peter Cullen.

Maginnis jäi eläkkeelle 8. kesäkuuta 2010.

## Lähteet
Joseph Francis Maguire

**Joseph Francis Maguire** (4. syyskuuta 1919 Boston – 23. marraskuuta 2014) oli yhdysvaltalainen roomalaiskatolinen piispa. Hänet vihittiin papiksi Bostonin arkkihiippakuntaan 29. kesäkuuta 1945. Hänet nimitettiin sen vihkipiispaksi ja Mactarisin titulaaripiispaksi 1. joulukuuta 1971. Piispaksi vihkiminen seurasi 2. helmikuuta 1972. Pääkonsekraattorina toimi Humberto Sousa Medeiros, jota avustivat Jeremiah Francis Minihan ja Thomas Joseph Riley.

13. huhtikuuta 1976 Maguire sai nimityksen Springfieldin hiippakunnan koadjuuttoripiispaksi, ja 15. lokakuuta 1977 hänestä tuli sen piispa. Hän jäi eläkkeelle 27. joulukuuta 1991.

## Lähteet
Mitä sä mun sydämellä

**Mitä sä mun sydämellä** on suomalaisen näyttelijä-laulaja Hanna Karjalaisen Hanna B -nimellä julkaistu debyyttialbumi, joka julkaistiin 2Fly Entertainmentin kautta vuonna 2004

## Kappaleet
#
#
#
#
#
#
#
#
#
#
#
#
Montell

**Montell** on muun muassa Suomessa esiintyvä sukunimi. Tunnettuja nimenkantajia ovat:

* Annu Montell (s. 1976), suomalainen seitsenottelija
* Donny Montell (oik. *Donatas Montvydas*, s. 1987), liettualainen laulaja ja lauluntekijä
* Elsa Montell (ent. *Montell-Saanio*, 1926–2019), suomalainen tekstiilitaiteilija
* Emma Montell (s. 1981), suomalainen aitajuoksija
* Hilma Montell (1853–1932), suomalainen kirjailija
* Justus Elias Montell (1869–1954), suomalainen biologi, metsänhoitaja ja ornitologi
* Malla Montell (s. 2004), suomalainen voimistelija
* Torsten Montell (s. 1937), suomalainen arkkitehti
* Thyra Montell (1884–1970), suomalaisen opettaja ja naisvoimistelun uranuurtaja.
Raffaele Nogaro

**Raffaele Nogaro** (31. joulukuuta 1933 – 6. tammikuuta 2026) oli italialainen roomalaiskatolinen piispa. Hänet vihittiin papiksi 29. kesäkuuta 1958 ja nimitettiin Sessa Auruncan hiippakunnan piispaksi 25. lokakuuta 1982. Piispaksi vihkiminen seurasi 9. tammikuuta 1983. Pääkonsekraattorina toimi Alfredo Battisti, jota avustivat Emilio Pizzoni ja Vittorio Maria Costantini.

Nogaro sai 20. lokakuuta 1990 nimityksen Casertan piispaksi, jona hän toimi, kunnes jäi eläkkeelle 25. huhtikuuta 2009.


COA_Bishop_Raffaele_Nogaro.svg|Piispan vaakuna


## Lähteet
Pietro Farina

**Pietro Farina** (7. toukokuuta 1942 – 24. syyskuuta 2013) oli italialainen roomalaiskatolinen piispa. Hänet vihittiin papiksi Casertan hiippakuntaan 26. kesäkuuta 1966 ja nimitettiin Alife-Caiazzon hiippakunnan piispaksi 16. helmikuuta 1999. Piispaksi vihkiminen seurasi 17. huhtikuuta. Pääkonsekraattorina toimi Lucas Moreira Neves, jota avustivat Michele Giordano ja Raffaele Nogaro.

25. huhtikuuta 2009 Farina sai nimityksen Casertan piispaksi.

## Lähteet
Rakkaustarinoita

**Rakkaustarinoita** on suomalaisen Eino Grönin studioalbumi vuodelta 1971.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Dionisio Avila

**Dionisio Avila** (8. huhtikuuta 1876 – 30. kesäkuuta 1919) oli bolivialainen roomalaiskatolinen piispa. Hänet nimitettiin La Pazin piispaksi 27. tammikuuta 1916. Hän kuoli 43-vuotiaana virassa.

## Lähteet
Laguna Beach (Kalifornia)

**Laguna Beach** on rannikkokaupunki Orangen piirikunnassa Kalifornian osavaltiossa Yhdysvalloissa. Kaupungissa asui vuoden 2010 väestönlaskennassa 22&nbsp;723 ihmistä.

## Lähteet

## Aiheesta muualla
Moudárin majakka

**Moudárin majakka** () on vuonna 1857 rakennettu majakka Välimeressä sijaitsevan ja Kreikalle kuuluvan Kytheran saaren pohjoiskärjessä, Spathínniemellä. Majakka on yksi Kreikan suurimmista, ja se on 25 metriä korkea. Se toimii aurinkoenergialla. Majakka väläyttää kolme valkoista väläystä puolen minuutin välein.

Kytheran asukkaat kutsuvat majakkaa myös nimellä ”Karaváksen valo”, sillä se sijaitsee lähellä Karaváksen kylää. Toisinaan majakkaa nimitetään myös ”Spathín valoksi”. Majakasta voi hyvällä säällä nähdä koko Lakonianlahden.
__NOTOC__
## Historia

Moudárin majakka rakennettiin Kytheran ollessa brittivallan alla, ja se valmistui vuonna 1857. Majakka ja sen yhteydessä olevat asuinrakennukset rakennettiin huokoisesta ja pehmeästä kivestä. Alueelle aikoinaan saapunut raemyrsky sai aikaan reikiä majakkatornin pohjoispuolelle ja asuinrakennuksiin. Majakassa oli alun perin Chance Brothersin valmistama pyörivä ensiluokkainen linssi. Linssin avulla valo näkyi 45 kilometrin päähän. Tämän ja korkeuden ansiosta majakan valo oli yksi ensimmäisistä valoista, minkä Kreikkaa lähestyvät alukset havaitsivat. Valon lisäksi aikoinaan päiväaikaan käytettiin myös lippuja merkiksi aluksille. Vuonna 1901 majakka kunnostettiin ja se alkoi toimia kerosiinilampulla. Toisessa maailmansodassa Moudárin majakka ei ollut toiminnassa, ja se käynnistettiin uudelleen vuonna 1945. Majakka kärsi sodassa pieniä vaurioita. Vuonna 1989 majakka automatisoitiin aurinkoenergialla toimivaksi, mutta silti majakassa asuu yhä majakanvartija.

## Katso myös

*Kytheran eteläosassa sijaitsee Kapsálin majakka.

## Lähteet

## Aiheesta muualla

*Kuvia majakasta
David Cremin

**David Cremin** (s. 22. helmikuuta 1930) on Irlannissa syntynyt, Australiassa uransa luonut roomalaiskatolinen piispa. Hänet vihki papiksi Sydneyn arkkihiippakuntaan John Joseph Scanlan 12. kesäkuuta 1955. Hänet nimitettiin Sydneyn vihkipiispaksi ja Cunga Féichinin titulaaripiispaksi 25. lokakuuta 1973. Piispaksi vihkiminen seurasi 19. tammikuuta 1974. Pääkonsekraattorina toimi James Darcy Freeman, jota avustivat James Robert Knox ja Thomas Vincent Cahill.

Cremin jäi eläkkeelle 75-vuotispäivänään 22. helmikuuta 2005.

## Lähteet
San Luis Obispo

**San Luis Obispo** on kaupunki San Luis Obispon piirikunnassa Kaliforniassa Yhdysvalloissa. Kaupungissa asui vuoden 2010 väestönlaskennassa 45&nbsp;119 ihmistä.

## Lähteet

## Aiheesta muualla
Shōrinji-ryū Renshinkan

**Shōrinji-ryū Renshinkan Karatedō** () on japanilaisen Isamu Tamotsun vuonna 1955 perustama karaten tyylisuunta. Sana Shōrinji tyylisuunnan nimessä tarkoittaa Shaolin-luostaria.

## Alkuperä
Isamu Tamotsu harjoitteli aluksi judoa, mutta aloitti 13-vuotiaana Taiwanin Kenpon harjoittelun Roshi Shin johdolla. Toisen maailmansodan aikana Tamotsu oli kaksi vuotta pioneerina Kiinan Mantšuriassa, jonka aikana hän sai vaikutteita kiinalaisesta kenposta, jossa hänen opettajanaan toimi O Shi Hei. Sodan jälkeen Tamotsu palasi Kagoshimaan, jossa hän harjoitteli Daito-ryu- ja Hakko-ryu -jujutsua sekä kenjutsua. 1950-luvun alkupuolella hän sai idean karaten tyylisuunnan perustamisesta. Tamotsu halusi tyylisuuntaansa katat, joilla olisi mahdollisimman pitkä historia ja perinne. Tämän vuoksi hän matkusti Okinawan saarelle harjoittelemaan shōrin-ryūta Zenryo Shimabukuron luokse, jonka opetuksessa hän harjoitteli puoli vuotta. Tamotsu palasi takaisin Kagoshimaan, jossa hän aloitti tyylisuunnan opettamisen.

## Piirteet
Shōrinji-ryū Renshinkanissa on pyöriviä tekniikoita, potkupainotteisuutta ja hyvin sovellettavia tekniikoita, hyppypotkuja ja -lyöntejä. Tyylissä edellytetään melko pystyjä ja kapeita otteluasentoja muun muassa etäisyyden, vauhdin ja turvallisuuden säilyttämiseksi

### Kata
Shōrinji-ryū Renshinkanissa harjoiteltavat katat pohjautuvat vanhoihin Okinawalaisiin liikesarjoihin. Tyylissä harjoitellaan kahdeksaa kataa: Ananku, Wanshu, Seisan, Chinto, Gojushiho, Bassai, Kushanku ja Tokumine-no-Kon.

## Turnaukset
Ensimmäiset kilpailut järjestettiin 1967 All Japan Shorinjiryu Karate-do Championship, jossa Tamotsun poika Iwao Tamotsu voitti ensimmäisen Japanin mestaruuden.

## Katso myös
*Kokusai Shorinjiryu Karatedo

## Lähteet
Eskelinen

**Eskelinen** on suomalainen sukunimi, joka on muun muassa seuraavilla henkilöillä:

* Artturi Antero Eskelinen (1879–1963), teosofi ja kielitieteen harrastaja
* August Eskelinen (1898–1987), ampumahiihtäjä ja olympiamitalisti
* Erkki Eskelinen (s. 1932), musiikkineuvos, Lieksan Vaskiviikon perustaja
* Esko Eskelinen (1933–1995), valokuvaaja
* Heikki Eskelinen (s. 1950), yhteiskuntatieteilijä, professori Itä-Suomen yliopiston Karjalan tutkimuslaitoksessa
* Heikki Eskelinen (s. 1936), suomentaja, tietokirjatoimittaja ja historiantutkija
* Heikki S. Eskelinen (1927–2012), filosofian lisensiaatti, Turun yliopiston kirjastonhoitaja
* Henry Eskelinen (s. 1970), jääkiekkomaalivahti
* Ira Eskelinen (s. 1971), jalkapalloilija ja salibandypelaaja
* Ismo Eskelinen (s. 1971), kitaristi
* Jaana Eskelinen (s. 1985), kilpakävelijä
* Jarmo "Elukka" Eskelinen (s. 1962), kulttuuri- ja media-alojen asiantuntija ja vaikuttaja
* Jarmo Johannes Eskelinen (s. 1962), nyrkkeilijä
* Jesse Eskelinen (s. 1997), pesäpalloilija
* Jukka Eskelinen (s. 1959), laulaja ja muusikko
* Kaisu Eskelinen (s. 2000), kuulantyöntäjä
* Kalevi Eskelinen (s. 1945), kilpapyöräilijä
* Kalle Eskelinen (1867–1917), maanviljelijä ja maastohiihtäjä
* Katri-Helena Eskelinen (1925–2014), ministeri ja kansanedustaja (Keskusta), kotiseutuneuvos
* Kimmo Eskelinen (s. 1983), ruotsalainen salibandyn pelaaja
* Kirsi Eskelinen (s. 1961), museonjohtaja
* Kirsti Eskelinen (s. 1948), diplomaatti
* Markku Eskelinen (s. 1959), kirjailija ja kulttuurintutkija
* Martta Eskelinen (1922–2003), suomentaja
* Mikko Eskelinen (s. 1972), autourheilija
*Mira Eskelinen (s. 1989), tuottaja ja drag-artisti
* Raimo Eskelinen (1931–1986), koripallovalmentaja
* Rami Eskelinen (s. 1967), rumpali
* Sampo Eskelinen (s. 1964), kenraalimajuri, ilmavoimien komentaja 2017–2019
* Senni Eskelinen (s. 1986), sähkökanneltaja
* Seppo Eskelinen (s. 1960), SDP:n kansanedustaja
* Silja Eskelinen (s. 1993), salibandyn pelaaja
* Tatu Eskelinen (s. 1993), pianisti
* Teemu Eskelinen (s. 1976), laulaja ja muusikko
* Teppo Eskelinen, filosofi ja yhteiskuntapolitiikan dosentti
* Terttu Eskelinen, oik. *Terttu Elo* (1920–2009), kirjailija ja suomentaja
* Toni Eskelinen (s. 1995), jääkiekkomaalivahti
* Tuomas Eskelinen (s. 1978), jääkiekkoilija
* Unto Eskelinen (1921–2013), opettaja, kotiseutuneuvos, murrekirjailija ja pakinoitsija
* Ville Eskelinen (s. 1986), jääkiekkoilija.

## Muuta
* Eskelisen Lapin Linjat, Lapissa toimiva linja-autoliikenneyritys
Jumalan tuomio

**Jumalan tuomio** on Toivo Särkän ja Yrjö Nortan ohjaama draamaelokuva vuodelta 1939. Särkän käsikirjoitus perustuu Arvi Pohjanpään näytelmään *Jumalan käskynhaltija* (1937). Särkkä ja Norta ohjasivat yhteistyössä yksitoista elokuvaa, joista tämä on viimeinen.

## Näyttelijät

## Arviot

*Jumalan tuomio* on julistava ja jylhän paatoksellinen melodraama. Se käsittelee moniselitteisesti uskonnon, rakkauden ja vallan teemoja. Kriitikko Arto Pajukallio mainitsee Ansa Ikosen roolisuorituksen ”pakahduttavana”.

## Lähteet
Lukin

**Lukin** voi viitata seuraaviin henkilöihin:

* Hannu Lukin (s. 1963), suomalainen kuvataiteilija
* Katja Lukin (s. 1974), suomalainen laulaja
* Paavo Lukin (Pavel Osipovitš Lukin) (1922–1988), karjalainen kirjailija
* Vladimir Lukin (s. 1937), venäläinen poliitikko.
Sibeliuksen syntymäkaupunki -säätiö

**Sibeliuksen syntymäkaupunki -säätiö** on Hämeenlinnassa vuonna 2011 perustettu säätiö. Se valmisteli, koordinoi ja toteutti Jean Sibeliuksen syntymän 150-juhlavuotta. Hämeenlinna ja Sibeliuksen syntymäkaupunki -säätiö toimivat juhlavuoden 2015 kansallisena ja kansainvälisenä koordinaattoreina.

Säätiö vastasi Hämeenlinnan kaupungin konserttituotannosta, ja lisäksi säätiö loi ja tuotti muitakin Hämeenlinnan kulttuuritapahtumia. Konserttien tapahtumapaikkana oli Verkatehtaan Vanaja-sali.

Sibeliuksen syntymäkaupunki -säätiön markkinointinimi on Sibelius Celebrations.

## Katso myös
*Sibeliuksen syntymäkoti

## Lähteet
*Sibeliuksen syntymäkaupunki -säätiö
Dalhousien linna

**Dalhousien linna** sijaitsee noin 10 km etelään Edinburghista Skotlannissa ja on Ramsay of Dalhousien alkuperäinen sukulinna. 

Monet mahtihenkilöt ovat käyneet linnassa: Kuningatar Viktoria yöpyi siellä kierrellessään Skotlantia 1842. Oliver Cromwell käytti sitä paikallisena päämajanaan ja säästi sen siksi tuhoamiselta. Myös  Edvard I on käynyt linnassa.

Nykyisin linna on korkean tason hotelli.

Dalhousien jaarli asuu itse suvun toisessa linnassa, Brechinin linnassa.

## Lähteet

## Aiheesta muualla
Simon de Ramsay

**Simon (Simundus) de Ramsay** oli 1100-luvulla elänyt skotlantilaisen Ramsayn klaanin ensimmäinen tunnettu jäsen. Hän siirtyi Englannista Skotlantiin Huntingdonin jaarlin kanssa vuonna 1124. Hän oli Skotlannin kuningas David I:n palveluksessa ja sai palkkioksi Dalhousien linnan Midlothianissa. De-etuliite viittaa siihen että suku on mahdollisesti tullut Ranskasta.

## Aiheesta muualla
*Ramsay  Scotclans.
*Ramsay Electric Scotland: Scottish Clans
Katoúnin silta

**Katoúnin silta** () on kivisilta Katoúnin ja Káto Livádin kylien välillä Kytheran saarella Kreikassa. Pituutta sillalla on 110 metriä, leveyttä kuusi metriä ja korkeutta enimmillään 15 metriä. Siltaa kannattelee 13 holvikaarta. Silta on rakennettu vuonna 1826 saaren ollessa brittivallan alla, ja se on yksi suurimmista brittien rakentamista silloista Euroopassa. Katoúnin silta on koko Kreikan ja Balkanin suurin kivisilta.

Tarinan mukaan saaren brittikuvernööri Mackwell oli rakastunut Katoúnin kylässä asuvaan nuoreen tyttöön. Hän suunnitteli kylään sillan päästäkseen tapaamaan rakastettuaan säännöllisesti. Mackwell johti myös rakennustyöt. Silta oli osa tietä, joka yhdisti saaren pääkaupungin Chóran Avlémonaksen merenrantakylään. Tämä oli brittien suurin insinöörityön projekti saarella. Tie ei milloinkaan valmistunut, sillä vuonna 1864 Kythera yhdessä muiden Jooniansaarten kanssa liitettiin osaksi Kreikkaa ja britit poistuivat saarelta.

## Lähteet
Roštšinon kansainvälinen lentoasema

**Roštšinon kansainvälinen lentoasema** (, ) on lentoasema Tjumenin alueella, Venäjällä noin 13&nbsp;kilometriä Tjumenin kaupungista länteen. 

Lentoasema rakennettiin vuonna 1968 ja uudistettiin vuonna 1998.

## Onnettomuudet
2. huhtikuuta 2012 UTairin lento 120 joutui onnettomuuteen pian lentoonlähdön jälkeen. Kone oli matkalla Surgutiin. Koneessa oli 39 matkustajaa ja neljä miehistön jäsentä.

## Lähteet

## Aiheesta muualla
* Lentoaseman viralliset sivut
UTairin lento 120

**UTairin lento 120** joutui onnettomuuteen Tjumenin alueella Venäjällä 2. huhtikuuta 2012 aamulla noin kello 07.33 paikallista aikaa. UTairin ATR 72 -tyypin lentokone rek. VP-BYZ putosi pian lentoonlähdön jälkeen noin 2&nbsp;kilometrin päässä Roštšinon kansainväliseltä lentoasemalta. Kone oli matkalla Tjumenista Surgutiin. Koneessa oli 39 matkustajaa ja neljä miehistön jäsentä. Koneesta pelastettiin hengissä 14 ihmistä, joista monet olivat kriittisessä tilassa. Onnettomuuspaikalta löydettiin 29:n onnettomuudessa menehtyneen ruumiit. Onnettomuudessa kuoli ainakin 31 ihmistä. Alun perin koneeseen oli tarkoitus tulla 40 matkustajaa, mutta yhden matkustajan kerrottiin myöhästyneen lennolta.

Kone oli yrittänyt pakkolaskua ennen kuin se putosi lumiselle aukealle syttyen tuleen. Venäjän federaation ilmaliikenneviraston Rosaviatsijan mukaan koneelle ei ollut tehty asianmukaista jäänpoisto- tai jäänestokäsittelyä ennen lähtöä Tjumenista, vaikka olosuhteet olisivat sellaista edellyttäneet.

Kone luovutettiin ensimmäiselle omistajalle, TransAsia Airwaysille, 16. joulukuuta 1996. Tämän jälkeen kone oli ollut Finnairin ja Aeron käytössä ennen myyntiä UTairille.

## Lähteet
Kivisydän (albumi)

**Kivisydän** on kokkolalaisen Claudia-yhtyeen toinen studioalbumi vuodelta 1987. Levy on ilmestynyt Polarvoxin Amulet-levymerkillä ja sen on tuottanut T.T. Oksala. Oksala on myös äänittänyt albumin Finnvox-studioilla.

## Kappaleet
Kaikki kappaleet säveltänyt ja sanoittanut Petri Möller, kaikki kappaleet sovittanut Claudia.

**A-puoli**
#
#
#
#
#

**B-puoli**
#
#
#
#
#
#

## Claudia

* Petri Möller – laulu, kitara
* Mauritz Möller – kitara, taustalaulu
* Vesa Sahlgren - kitara
* Jukka Asiala – basso, taustalaulu
* Risto Määttälä – rummut

## Lähteet

* Claudia LP *Kivisydän* (Polarvox Amulet WISH 18, 1987)
Braun

**Braun** () voi tarkoittaa seuraavia:

* Braun, saksalainen yritys
* Braun, henkilöitä:
** Alexander Braun (1805–1877), saksalainen kasvitieteilijä
** Bennett Braun (1940–2024), yhdysvaltalainen psykiatri
** Constantin Braun (s. 1988), saksalainen jääkiekkoilija
** Dieter Braun (s. 1943), saksalainen ratamoottoripyöräilijä
** Eva Braun (1912–1945), Adolf Hitlerin rakastajatar ja lyhytaikainen puoliso
** Friedrich Braun (1941–2025), brasilialainen koripalloilija
** Gretl Braun (1915–1987), Eva Braunin sisar
** Jerzy Braun (1901–1975), puolalainen poliitikko, kirjailija ja teologi
** Justin Braun (s. 1987), yhdysvaltalainen jääkiekkoilija
** Karl Ferdinand Braun (1850–1918), saksalainen keksijä ja fyysikko, Nobelin fysiikanpalkinnon saaja
** Karl Heinrich Braun (s. 1930), saksalainen katolinen arkkipiispa
** Kilian Braun (s. 1987), sveitsiläinen alamäkiluistelija ja jääkiekkoilija
** Lars Braun (1657–1729), ruotsalainen professori, joka toimi Turun akatemian rehtorina
** Laurin Braun (s. 1991), saksalainen jääkiekkoilija
** Lilian Jackson Braun (1913–2011), yhdysvaltalainen kirjailija
** Marie Braun (1911–1982), alankomaalainen uimari ja olympiavoittaja
** Max Braun (1883–1967), yhdysvaltalainen köydenvetäjä ja olympiamitalisti
** Max Braun (1890–1951), saksalainen insinööri ja liikemies, Braun-yhtiön perustaja
** Mike Braun (s. 1954), yhdysvaltalainen liikemies, republikaanipoliitikko ja senaattori
** Nicholas Braun (s. 1988), yhdysvaltalainen näyttelijä
** Otto Braun (1872–1955), saksalainen sosiaalidemokraattinen poliitikko, Preussin pääministeri
** Otto Braun (1900–1974), saksalainen kommunisti, joka vaikutti Kiinassa nimellä Li De
** Sabine Braun (s. 1965), saksalainen seitsenottelija
** Scott Braun, "Scooter Braun" (s. 1981), yhdysvaltalainen musiikkimanageri
** Sophie Braun (s. 2000), argentiinalainen jalkapalloilija
** Victor Braun (1935–2001), kanadalainen oopperalaulaja
** Volker Braun (s. 1939), saksalainen kirjailija
** Wernher von Braun (1912–1977), saksalais-yhdysvaltalainen raketti-insinööri
** Wilhelm von Braun (1813−1860), ruotsalainen upseeri, novellisti ja runoilija
** Yaël Braun-Pivet (s. 1970), ranskalainen poliitikko ja Ranskan kansalliskokouksen puhemies.

## Katso myös

* Brown
Gerardo Rocconi

**Gerardo Rocconi** (s. 14. marraskuuta 1949) on italialainen roomalaiskatolinen piispa. Hänet vihki papiksi Senigallian hiippakuntaan Odo Fusi Pecci 15. syyskuuta 1973. Hänet nimitettiin Jesin hiippakunnan piispaksi 20. maaliskuuta 2006. Piispaksi vihkiminen seurasi 29. huhtikuuta; pääkonsekraattorina toimi Giuseppe Orlandoni, jota avustivat Edoardo Menichelli ja Odo Fusi Pecci. Rocconi asetettiin virkaansa 13. toukokuuta.

## Lähteet
Giuseppe Orlandoni

**Giuseppe Orlandoni** (s. 12. maaliskuuta 1939) on italialainen roomalaiskatolinen piispa. Hänet vihittiin papiksi 11. syyskuuta 1965 ja nimitettiin Senigallian hiippakunnan piispaksi 21. tammikuuta 1997. Piispaksi vihkiminen seurasi 5. huhtikuuta. Pääkonsekraattorina toimi Ersilio Tonini, jota avustivat Luigi Conti ja Odo Fusi Pecci. Orlandoni asetettiin virkaansa 13. huhtikuuta.

## Lähteet
Stanley Girard Schlarman

**Stanley Girard Schlarman** (27. heinäkuuta 1933 Belleville, Illinois – 28. huhtikuuta 2025 Mascoutah, Illinois) oli yhdysvaltalainen roomalaiskatolinen piispa. Hänet vihki papiksi Bellevillen hiippakuntaan Luigi Traglia 13. heinäkuuta 1958. Hänet nimitettiin sen vihkipiispaksi ja Capreaen titulaaripiispaksi 13. maaliskuuta 1979. Piispaksi vihkiminen seurasi 14. toukokuuta. Pääkonsekraattorina toimi William Michael Cosgrove, jota avustivat Albert Rudolph Zuroweste ja Philip Francis Murphy.

Schlarman sai 1. maaliskuuta 1983 nimityksen Dodge Cityn piispaksi, joksi hänet asetettiin 4. toukokuuta. Hän erosi tehtävistään 12. toukokuuta 1998.

## Lähteet
Glutamiinisyntetaasi

**Glutamiinisyntetaasi** on entsyymi, joka katalysoi reaktiota, joissa glutamaatista syntyy glutamiinia. Vastakkaista reaktiota katalysoi glutaminaasi-entsyymi. Glutamiinisyntetaasin entsyyminumero on EC 6.3.1.2 ja CAS-numero 	9023-70-5.

## Aiheesta muualla
* Kyoto Encyclopedia of Genes and Genomes (KEGG): glutamine synthetase 
* BRENDA Enzyme Database: Information on EC 6.3.1.2 - glutamine synthetase 
* UniProt: Glutamine synthetase Homo sapiens (Human)
Anders Henrik Ramsay

**Anders Henrik Ramsay** (15. helmikuuta 1707 Somero – 2. joulukuuta 1782 Espoo) oli suomalainen kenraaliluutnantti, valtiopäiväpoliitikko, kartanonomistaja ja 1765–1774 Kymenkartanon ja Savon läänin sekä 1774–1776 Uudenmaan ja Hämeen läänin maaherra. Ramsay omisti Jakkarilan, Kalaxin, Bergstadin, Hornhattulan, Jernbölen ja Tuomarilan kartanot Porvoossa. Lisäksi hänelle kuului Espoon kartano, jossa oli 52 rälssitilaa. Ramsay omisti Vesunnin kartanon Hattulassa vuonna 1761. Hän kuului Ramsayn aatelissukuun.

## Elämäkerta
Anders Henrik Ramsay syntyi vuonna 1707 suvulle kuuluneessa Ihamäen kartanossa ja osallistui 11-vuotiaana isänsä kanssa 1718 Norjan sotaretkeen. Hänestä tuli Uudenmaan rakuunarykmentin kornetti vuonna 1731. Ramsay siirtyi Ranskaan sotapalvelukseen vuonna 1734, sai luutnantin arvon vuonna 1735 ja kapteenin arvon vuonna 1741. Hattujen sodan puhjettua samana vuonna Ramsay palasi kotimaahansa ja tammikuussa 1742 hänet nimitettiin kapteeniksi Hämeen ratsuväkirykmenttiin. Epäonnisen sodan jälkeen Ramsay oli hovipuolueen kannattaja ja valtaapitävä hattupuolue epäili häntä säätyvallan vastaisista vehkeilyistä 1756 ja 1758, mutta todisteita ei löytynyt. Hattujen jouduttua oppositioon Ramsay sai kuningas Aadolf Fredrikiltä everstin arvon vuonna 1762.

Ramsay nimitettiin vuonna 1765 Kymenkartanon ja Savon läänin maaherraksi. Kun kuningas Kustaa III kaappasi säädyiltä vallan 19. elokuuta 1772, Ramsay oli hänen lähimpiä tukijoitaan. Vallankaappauksen jälkeen kuningas nimitti Ramsayn myös Kymenkartanon ja Savon läänin linnoitusten ylikomendantiksi eli tehtävään, jossa hän vastasi itärajan puolustuksesta, jos venäläiset yrittäisivät palauttaa säätyjen aseman Ruotsissa.

Läänin rälssitalonpoikien yrittäessä parantaa olojaan maaherra Ramsay joutui heidän kanssaan vakavaan selkkaukseen Elimäellä. Kustaa III ratkaisi tilanteen kutsumalla Ramsayn vuonna 1774 Tukholmaan ja määräämällä toisen uskottunsa, Jacob Magnus Sprengtportenin, sovittelijaksi Elimäelle. Ramsayn kuningas nimitti samana vuonna Uudenmaan ja Hämeen läänin maaherraksi, mutta tämä joutui eroamaan terveydellisistä syistä jo vuonna 1776. 

Vuonna 1766 Ramsay korotettiin vapaaherraksi, mutta häntä ei introdusoitu Ruotsin ritarihuoneelle, sillä hänellä ei ollut miespuolista jälkeläistä. Ramsay kuoli vuonna 1782 Jakkarilassa 75 vuoden iässä. Hän oli naimisissa Maria Christina Hisingin kanssa. Heillä oli tytär, Sofia Lovisa Ramsay, joka nai serkkunsa Otto Wilhelm Ramsayn.

## Lähteet
Macario Tinti

**Macario Tinti** (30. huhtikuuta 1900 – 30. marraskuuta 2000) oli italialainen roomalaiskatolinen piispa. Hänet vihittiin papiksi 24. helmikuuta 1923 ja nimitettiin Fabriano e Matelican hiippakunnan piispaksi 17. toukokuuta 1960. Piispaksi vihkiminen seurasi 29. kesäkuuta. Pääkonsekraattorina toimi Umberto Ravetta, jota avustivat Guglielmo Motolese ja Domenico Brizi.

Tinti osallistui Vatikaanin toiseen kirkolliskokoukseen. Hän jäi eläkkeelle 31. toukokuuta 1978.

## Lähteet
Umberto Ravetta

**Umberto Ravetta** (22. joulukuuta 1884 Venetsia – 20. tammikuuta 1965) oli italialainen roomalaiskatolinen piispa. Hänet vihittiin papiksi 26. heinäkuuta 1909 ja nimitettiin Senigallian hiippakunnan piispaksi 14. marraskuuta 1938. Piispaksi vihkiminen seurasi 21. joulukuuta. Pääkonsekraattorina toimi Adeodato Giovanni Piazza.

Ravetta osallistui Vatikaanin toiseen kirkolliskokoukseen. Hän kuoli 80-vuotiaana virassa.

## Lähteet
Operaatio Allied Harvest

**Operaatio Allied Harvest** oli Naton operaatio Adrianmerellä vuonna 1999. Operaation tehtävänä oli poistaa operaatio Allied Forcen aikana mereen pudotetut pommit.

Nato kokosi raivausosaston Luoteis-Euroopan miinanraivausosastosta () ja Välimeren miinanraivausosastosta (). Osastoon liitettiin kaikkiaan yksitoista miinantorjunta-alusta ja miinanraivaajaa sekä Belgian merivoimien tukilaiva. Italian laivasto perusti huoltotukikohdan Anconaan, jotta alusten ja niiden miehistöjen huolto taattaisiin.
  
Operaatio alkoi 9. kesäkuuta 1999, ja varsinainen raivaus alkoi kolme päivää myöhemmin. Operaatio päättyi 26. elokuuta eli kesti yhteensä 73 vuorokautta. Operaatio päätettiin, kun 3&nbsp;570 neliökilometrin alueelta oli raivattu kaikkiaan 93 erilaista kohdetta.

## Alukset
*Saksan laivaston *Sulzbach-Rosenberg* ja *Fulda*
*Belgian merivoimien *Aster*
*Britannian kuninkaallisen laivaston *HMS Atherstone*, *HMS Bulldog* ja *HMS Sandown*
*Kreikan laivaston *Evniki*
*Italian merivoimien *Numana* ja *Alpino*
*Tanskan kuninkaallisen laivaston *KDM Lindormen*
*Alankomaiden kuninkaallisen laivaston *Hr. Ms. Urk*
*Turkin merivoimien *TCG Edninchic*
*sekä Yhdysvaltain laivaston aluksia

## Lähteet
Alessandro Maria Gottardi

**Alessandro Maria Gottardi** (30. huhtikuuta 1912 Venetsia – 24. maaliskuuta 2001) oli italialainen roomalaiskatolinen arkkipiispa. Hänet vihittiin papiksi Venetsian patriarkaattiin 1. heinäkuuta 1934 ja nimitettiin Trenton arkkipiispaksi 12. helmikuuta 1963. Piispaksi vihkiminen seurasi 24. maaliskuuta. Pääkonsekraattorina toimi Giovanni Urbani, jota avustivat Umberto Ravetta ja Giuseppe Olivotti.

Gottardi osallistui Vatikaanin toiseen kirkolliskokoukseen. Hän jäi eläkkeelle 7. joulukuuta 1987.

## Lähteet
Monta pientä maailmaa (albumi)

**Monta pientä maailmaa** on Claudia-yhtyeessä toimineen laulaja ja lauluntekijä Petri Möllerin studioalbumi vuodelta 1988. Sen on kustantanut Polarvox  ja tuottaja on Pekka Aarnio. Levy on äänitetty Finnvox-studiolla.

## Kappaleet
Kaikki kappaleet ovat Petri Möllerin tekemiä. Sovitukset on tehnyt Antero Jakoila

## Muusikot
* Petri Möller – laulu, taustalaulut
* Antero Jakoila – kitarat
* Häkä Virtanen – basso
* Jartsa Karvonen – rummut
* Seppo Helin – piano, kosketinsoittimet
* Pepa Päivinen – saksofoni
* Antero Priha – trumpetti
* Jukka Asiala – taustalaulut

## Lähteet
* Petri Möller CD *Monta pientä maailmaa* (Polarvox Amulet WISHCD11, 1988)
HMS Bulldog (A317)

**HMS Bulldog** (viirinumero A317) oli Britannian kuninkaallisen laivaston Bulldog-luokan tutkimusalus.

## Valmistus
Alus tilattiin Brooke Marinelta Lowestoftista. Se laskettiin vesille 12. heinäkuuta 1967 ja valmistui vuotta myöhemmin 21. maaliskuuta.

## Palvelus
Alus osallistui 9. kesäkuuta – 26. elokuuta 1999 Naton operaatio Allied Harvestiin, jossa se oli ''HMS Atherstonen'' ja ''HMS Sandownin'' emäaluksena. Operaation tarkoituksena oli raivata liittouman Adrianmereen Kosovon sodan aikana pudottamat pommit.

Alus poistettiin palveluksesta 26. heinäkuuta 2001 ja myytiin elokuussa, jolloin ostajan oli tarkoitus tehdä siitä jahti. Alus vaurioitui tulipalossa toukokuussa 2004 ollessaan Nelsonissa Uudessa-Seelannissa. Muutostöitä ei saatettu tämän jälkeen loppuun.

## Lähteet
*

### Viitteet
Jalas

**Jalas** voi tarkoittaa ainakin seuraavia:

*jalas, reen osa
*Jalas, suomalainen jalkineita valmistava yritys
*Jalasjärven Jalas, urheiluseura

## Sukunimenä
Jalas on useiden Blomstedt-suvun jäsenten ottama suomalainen sukunimi.
*Aarno Jalas (ent. *Juslin*, 1887–1958), yhteiskoulun opettaja, suomentaja ja päätoimittaja
*Jaakko Jalas (1920–1999), kasvitieteen professori, Rakel Jalaksen poika
*Jussi Jalas (ent. *Blomstedt*, 1908–1985), kapellimestari
*Kari Jalas (s. 1945), Keskuskauppakamarin toimitusjohtaja 1997–2010, Jaakko Jalaksen poika
*Rakel Jalas (o.s. *Hallamaa*, ent. *Häyrén*, 1892–1955), lääkintöneuvos ja Kokoomuksen kansanedustaja
*Tapio Jalas (1941–1993), huilisti, Jussi Jalaksen poika.

## Katso myös
*Muinaiset reenjalakset
Pasi Lönn

**Pasi Ensio Lönn** (20. maaliskuuta 1967 Äänekoski – 28. elokuuta 2024 Jyväskylä) oli suomalainen kirjailija ja rikosylikonstaapeli. Hän kirjoitti dekkareita nuorille ja aikuisille.

Lönn opiskeli kirjoittamista Oriveden Opistossa ja Jyväskylän yliopistossa.

## Teokset
* Hyppy syvyyteen, nuortenromaani, Tammi 2009. 
* Harhaisku, nuortenromaani, Tammi 2011. 
* Viimeinen tili, romaani, Tammi 2011. 
* Mediamaassa - Tarinoita lapsista ja mediasta, antologia, Saarni-kirjat 2011. 
* Rosvonkultaa, nuortenromaani, Tammi 2012. 
* Lunastaja, romaani, Tammi 2013. 
* Lavastettu, selkokielinen nuortenromaani, Saarni-kirjat 2014. 
* Aavetanssi, nuortenromaani, Tammi 2015, 
* Poliisiasema, lasten kuvakirja, Tammi 2019, 
* Paloasema, lasten kuvakirja, Tammi 2020, 
* Rallitalli, lasten kuvakirja, Tammi 2021, 
* 

## Lähteet

## Aiheesta muualla
* Pasi Lönn Suomen Nuorisokirjailijat ry:n verkkosivuilla
Ernesto Vecchi

**Ernesto Vecchi** (4. tammikuuta 1936 – 28. toukokuuta 2022) oli italialainen roomalaiskatolinen piispa. Hänet vihittiin papiksi Bolognan arkkihiippakuntaan 25. heinäkuuta 1963 ja nimitettiin sen vihkipiispaksi sekä Lemellefan titulaaripiispaksi 18. heinäkuuta 1998. Piispaksi vihkiminen seurasi 13. syyskuuta. Pääkonsekraattorina toimi Giacomo Biffi, jota avustivat Piero Marini ja Claudio Stagni.

Vecchi jäi eläkkeelle 8. helmikuuta 2011.

## Lähteet
Blomstedt (suku)

**Blomstedt** ['blumstet] on suomalainen kulttuuri- ja sivistyssuku. Samannimisiä sukuja ja henkilöitä on Suomessa tosin muitakin.

Suvun varhaisin tunnettu kantaisä oli Lappeenrannassa syntynyt varakorpraali Mikkel Mikkelinpoika Snäll (n. 1695–1758), jonka jälkeläiset asuivat usean polven ajan Kuorevedellä. Nimeä Blomstedt käytti ensimmäisenä hänen pojanpojanpoikansa Emanuel, joka oli Kuoreveden pitäjänräätäli. Hänen poikansa, Jalasjärven lukkari Aaron Emanuel Blomstedtin (1805–1879) lapsista alkaen suku nousi sivistyspiireihin. Suku on pääosin suomenkielinen, ja osa on suomentanut nimensä muotoon *Jalas*.

## Jäseniä
*Oskar Blomstedt (1833–1871), suomen ja unkarin kielen dosentti, lukkari A. E. Blomstedtin poika
*Alfred Emanuel Blomstedt (1834–1890), kollegiasessori, tullinhoitaja, lukkari A. E. Blomstedtin poika
*Kaarlo Johan Blomstedt (1839–1888), lyseonrehtori, valtiopäiväedustaja, lukkari A. E. Blomstedtin poika
*Robert Wilhelm Blomstedt (1845–1885), juristi ja Kaskisten pormestari, lukkari A. E. Blomstedtin poika
*Väinö Blomstedt (1871–1947), piirustuksenopettaja, taidemaalari, asessori A. E. Blomstedtin poika
*Yrjö Blomstedt (1871–1912), arkkitehti, K. J. Blomstedtin poika
*Kaarlo Blomstedt (1880–1949), historiantutkija, valtionarkistonhoitaja, K. J. Blomstedtin poika
*Rafael Blomstedt (1885–1950), arkkitehti, Taideteollisuuskoulun rehtori, asessori A. E. Blomstedtin poika
*Arvo Jalas, ent. *Blomstedt* (1885–1943), maataloustarkastaja, K. J. Blomstedtin poika
*Pauli Blomstedt (1900–1935), arkkitehti, Yrjö Blomstedtin poika (puoliso arkkitehti Märta Blomstedt)
*Aulis Blomstedt (1906–1979), arkkitehti, professori, Yrjö Blomstedtin poika (puoliso keramiikkataiteilija Heidi Blomstedt)
*Jussi Jalas, vuoteen 1943 *Blomstedt* (1908–1985), orkesterinjohtaja, professori, Yrjö Blomstedtin poika
*Jaakko Jalas (1920–1999), kasvitieteen professori, Arvo Jalaksen poika
*Henrik Blomstedt (1921–2009), suurlähettiläs, A. E. Blomstedtin pojanpoika
*Yrjö Blomstedt (1926–1994), historiantutkija, professori, Pauli ja Märta Blomstedtin poika
*Juhana Blomstedt (1937–2010), taiteilija, Aulis ja Heidi Blomstedtin poika
*Petri Blomstedt (1941–1998), arkkitehti, Aulis ja Heidi Blomstedtin poika
*Kari Jalas (s. 1945), keskuskauppakamarin toimitusjohtaja, Jaakko Jalaksen poika
*Anssi Blomstedt (s. 1945), elokuvantekijä, Aulis ja Heidi Blomstedtin poika
*Severi Blomstedt (s. 1946), arkkitehti, Aulis ja Heidi Blomstedtin poika
*Jan Blomstedt (s. 1952), esseisti, Henrik Blomstedtin poika

## Lähteet
Claudio Stagni

**Claudio Stagni** (s. 9. kesäkuuta 1939) on italialainen roomalaiskatolinen piispa. Hänet vihki papiksi Bolognan arkkihiippakuntaan Giacomo Lercaro 25. heinäkuuta 1963. Hänet nimitettiin sen vihkipiispaksi ja Dardanuksen titulaaripiispaksi 6. joulukuuta 1990. Piispaksi vihkiminen seurasi 13. tammikuuta 1991. Pääkonsekraattorina toimi Giacomo Biffi, jota avustivat Benito Cocchi ja Vincenzo Zarri.

26. huhtikuuta 2004 Stagni sai nimityksen Faenza-Modiglianan piispaksi, joksi hänet asetettiin 30. toukokuuta.

## Lähteet
Älä tyri nyt

**Älä tyri nyt** on reggaemuusikko Jukka Pojan toinen single hänen albumiltaan *[[Yhdestä puusta]]*. Se julkaistiin Suomen Musiikki -levy-yhtiön kautta. Kappale sai ensisoittonsa YleX:llä 9. helmikuuta 2012, ja se julkaistiin digitaalisesti 13. helmikuuta 2012. *Älä tyri nyt* nousi parhaimmillaan Suomen virallisen singlelistan kärkeen.

## Lista

## Lähteet
The Beach Boys (albumi)

**The Beach Boys** on The Beach Boysin vuonna 1985 julkaistu albumi. Se on yhtyeen ensimmäinen digitaalisesti äänitetty albumi ja ensimmäinen CD-julkaisu. Albumi on äänitetty Sonyn PCM-3324 digitaalinauhurilla, ja sillä on käytetty myös syntetisaattoreita, erinäisiä ääniefektejä, digitaalisia soittimia sekä näytteenotinta. Levyn tuotti aiemmin Culture Clubin kanssa työskennellyt Steve Levine.

Albumin tekoon osallistui monia vierailevia muusikoita, muun muassa Stevie Wonder kirjoitti yhtyeelle kappaleen *I Do Love You*. Gary Moore hoitaa kappaleen *Maybe I Don't Know* kitarasoolot, ja Ringo Starr puolestaan soittaa rumpuja kappaleella *California Calling*.

Yhtyeen entinen rumpali Dennis Wilson oli kuollut joulukuussa 1983, joten albumin kappaleilla on useimmiten Steve Levinen ohjelmoima rumpukone. Albumi on omistettu Wilsonin muistolle.

## Kappaleet
# "Getcha Back" - 3:02
# "It's Gettin' Late" - 3:27
# "Crack at Your Love" - 3:39
# "Maybe I Don't Know" - 3:54
# "She Believes in Love Again" - 3:33
# "California Calling" - 2:52
# "Passing Friend" - 4:59
# "I'm So Lonely" - 2:52
# "Where I Belong" - 2:58
# "I Do Love You" - 4:20
# "It's Just a Matter of Time" - 2:22
# "Male Ego" - 2:35

## Muusikot
* Al Jardine Laulu
* Mike Love Laulu
* Brian Wilson Laulu, sekä syntetisaattori
* Carl Wilson Laulu, kitara, sekä syntetisaattori
* Bruce Johnston Laulu, sekä syntetisaattori

* Steve Levine Syntetisaattorien sekä rumpukoneiden ohjelmointi
* John Adler Kitara, sekä kitarasyntetisaattori
* Julian Lindsay Syntetisaattorit ja bassokitara

* Simon Humphrey Bassokitara kappaleella 6
* Steve Grainger Tenori saksofoni kappaleella 7
* Roy Hay Instrumentointi kappaleella 7
* Judd Lander Huuliharppu kappaleella 11
* Graham Broad Rummut ja perkussiot kappaleella 11

* Gary Moore Kitara kappaleella 4
* Ringo Starr Rummut kappaleella 6
Kapsálin majakka

**Kapsálin majakka** () on vuonna 1853 rakennettu majakka Välimeressä sijaitsevan ja Kreikalle kuuluvan Kytheran saaren eteläosassa. Se on Kapsálinlahteen pistävällä pienellä niemellä Kapsálin kylän pienen syväsataman itäpuolella. 
__NOTOC__
## Rakennus ja toiminta
Majakka on kahdeksan metriä korkea, ja se toimii aurinkoenergialla. Kapsálin majakkatorni on lieriönmuotoinen ja se on päällystetty rappauksella. Torni nousee yksikerroksisesta asuinrakennuksesta ja tornin huipulla on kirkkaansininen kupoli. Majakka väläyttää viiden sekunnin pituisen valkoisen väläyksen kolmen sekunnin välein. Majakan valon avulla alukset voivat hakeutua suojaan alueella puhaltavilta etelätuulilta. Majakkaan johtaa tie Kapsálin satamasta. Rakennus ei ole avoinna yleisölle.

## Historia

Kapsálin majakka rakennettiin Kytheran ollessa brittivallan alla, ja se valmistui vuonna 1853. Majakka rakennettiin uudelleen noin vuonna 1890. Kapsálin majakan yhteydessä oli aikoinaan ”signaalilippuasema”, josta lippujen avulla annettiin merkkejä aluksille. Toisen maailmansodan aikana paikalliset ihmiset ryöstivät majakan, sillä he kärsivät vaatteiden, ruoan ja muiden perustarvikkeiden puutteesta.

Kerosiini lamppua varten sekä muut tarviketäydennykset majakkaan tuotiin ensin Ágios Nikólaokseen, josta ne muulien selässä tuotiin huonokuntoisia teitä pitkin perille majakkaan. Teiden parantuessa muulit vaihtuivat moottoripyörään. Majakanvartijat rakensivat kivistä alueelle altaan, johon he keräsivät sadevettä hätätilanteita ja eläimiä varten. Vuoden 1986 maanjäristyksen seurauksena allas tuhoutui ja kuivui. Majakassa oli aikoinaan myös Fresnel-linssi, joka poistettiin käytöstä vuonna 1990 ja sijoitettiin majakan yhteydessä olevaan asuinrakennukseen. Samana vuonna majakka automatisoitiin. Vuoden 2007 jälkeen Kapsálin majakassa ei ole ollut majakanvartijaa.

## Katso myös

*Kytheran pohjoiskärjessä sijaitsee Moudárin majakka.

## Lähteet

## Aiheesta muualla
*Kuvia majakasta
HMS Bangor

*HMS Bangor* (viirinumero M109) on Britannian kuninkaallisen laivaston Sandown-luokan miinantorjunta-alus.

## Valmistus

Alus tilattiin Vosper Thornycroftilta Woolstonista. Se laskettiin vesille 16. huhtikuuta 1999 ja valmistui vuotta myöhemmin 26. heinäkuuta.

## Palvelus
Kesäkuussa 2011 alus lähti Välimerelle tukeakseen Naton operaatio Unified Protectoria Libyan rannikolla. Aluksen tehtävänä oli seurata Libyan johtajaa Muammar Gaddafia tukevien ja häntä vastustavien taisteluita. Alus paikansi Tobrukin edustalta 2&nbsp;400 naulan (yhden tonnin) miinan  sekä torpedon, jotka saatettiin vaarattomiksi. Operaation päätyttyä 31. lokakuuta alus aloitti kotimatkan, jonka aikana se vieraili Gibraltarilla. Alus saapui Faslaneen 25. marraskuuta.

## Lähteet

## Aiheesta muualla
Nitronit

**Nitronit** ovat orgaanisia yhdisteitä, joita voidaan pitää imiinien N-oksideina. Niiden rakennetta voidaan kuvata yleisellä kaavalla RR'C=N+(O−)R''.

## Rakenne ja, valmistus ja reaktioita
Nitronit voidaan jakaa aldonitroneihin ja ketonitroneihin riippuen hiiliatomeihin liittyneistä ryhmistä. Jos molemmat hiiliatomiin liittyneistä ryhmistä ovat hiilivetyryhmiä, on kyseessä ketonitroni ja jos hiiliatomiin on liittynyt hiilivetyryhmän lisäksi vetyatomi, on kyseessä aldonitroni. Alkeenien tavoin nitroneilla esiintyy Cis-trans-isomeriaa tai uudemman terminologian mukaisesti E,Z-isomeriaa. Aldonitroneilla Z-isomeeri on pysyvä, mutta muuntuu E-isomeeriksi kuumennettaessa.

Asyklisiä nitroneita valmistetaan tyypillisesti hydroksyyliamiinien ja aldehydien tai ketonien välisellä kondensaatioreaktiolla. Voidaan käyttää myös hydroksyyliamiinien hapetusta esimerkiksi vetyperoksidin tai kaliumpermanganaatin avulla tai oksatsiraanien hajotusta kuumentamalla. Myös oksiimeja voidaan käyttää nitronisynteesin lähtöaineina.

Syklisiä nitroneja valmistetaan hapettamalla syklinen tertiäärinen amiini m-klooriperbentsoehapon avulla, jota seuraava eliminaatio johtaa hydroksyyliamiiniin. Hydroksyyliamiini voidaan hapettaa nitroniksi muun muassa elohopeaoksidin avulla. Aromaattisia nitroneita tuotetaan usein aromaattisista nitrosoyhdisteistä.

Nitronit ovat 1,3-dipoleja ja reagoivat 1,3-dipolaarisella sykloadditiolla. Esimerkiksi alkeenien kanssa ne muodostavat isoksatsolidiinejä. Myös monia muita nitronien sykloadditioreaktioita tunnetaan. Nitroneille tunnetaan myös toisiintumisreaktioita ja solvolyysireaktioita esimerkiksi vesi hydrolysoi nitronit aldehydiksi tai ketoniksi ja hydroksyyliamiiniksi.
:

## Lähteet